**Dědické právo**

**Čl. 857**

Nichil est aliud „hereditas“ quam successio in universum ius, quod defunctus habuit, scilicet tempore mortis.

**Čl. 1180**

Nemo plus commodi heredi suo relinquit, quam quod ipse habuit.

**Čl. 1219**

Absurdum est plus iuirs habere eum, cui legatus sit fundus, quam heredem aut ipsum testatorem, si viveret.

**Čl. 1188**

Hii, qui in universum ius succedunt, heredum loco habentur.

**Čl. 1203**

Quod ipsis (qui) contraxerunt obstat, (et) successoribus eorum obstát. Verbi gracia, quod non potuit usucapere defunctus, quia res erat furtiva, quam emit, nec successor eius poterit, sive sit universalis successor, qui in ius universum succedit, sive singularis, qui in partem.

**Čl. 1119**

Heredem eiusdem potestatis iurisque esse, cui fuit defunctus, constat. Quandoque tamen plus iuris habet heres, ut si promisisti michi post mortem meam, tunc enim accio incepit ab herede.

**Čl. 937**

Modestus rescripsit hiis verbis „libertis libertabusque meis“ libertum liberte testatoris non contineri.

**Čl. 1255**

Privilegia quedam cause sunt, quedam persone. Et ideo quedam ad heredes transmittuntur, que cause sunt: que persone sunt, ad heredem non transerunt.

**Čl. 1253**

Qui per successionem quamvis longissimam defuncto heredes exstiterunt, non minus heredes inteliguntur, quam qui principaliter heredes exstiterunt.

**Čl. 1215**

Cum quis in alicuius locum successit, non est equum ei nocere hoc, quod adversus eum non nocuit, in cui locum successerit.

**Čl. 950**

„Hereditas“ appellacio eciam continet dampnosam hereditatem: iuris enim nomen est sicuti bonorum possessio.

**Čl. 991**

„Heredis“ appellacione omnes significari successores credendum est, etsi verbis non sunt expressi.

**Čl. 1251**

Ea, qui in partes dividi non possunt, solida a singulis heredibus debentur. Unde si aliquis promiserit michi aliqua, heredes promissoris tenentur michi in solidum.

**Čl. 897**

„Intestatus“ non est tantum qui testamentum non fecit, sed eciam cui ex testamento hereditas addita non est.

**Čl. 898**

„Heredis“ appellacio non solum ad proximum heredem, sed et ad ulteriores refertur: nam et heredis heres et deinceps heredis appellacione continetur.